CELEX: 22014D0050
Language: ro
Date: 2014-04-08 00:00:00
Title: Decizia nr. 50/2014 a Comitetului mixt al SEE din 8 aprilie 2014 de modificare a anexei XIII (Transporturile) la Acordul privind SEE

28.8.2014   
            
            
               RO
            
            
               Jurnalul Oficial al Uniunii Europene
            
            
               L 256/27
            
         DECIZIA NR. 50/2014 A COMITETULUI MIXT al SEE
   din 8 aprilie 2014
   de modificare a anexei XIII (Transporturile) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul delegat (UE) nr. 885/2013 al Comisiei din 15 mai 2013 de completare a Directivei 2010/40/UE a Parlamentului European și a Consiliului privind STI în ceea ce privește furnizarea de servicii de informații referitoare la locuri de parcare sigure și securizate pentru camioane și vehicule comerciale (1) trebuie încorporat în Acordul privind SEE.
            
         
               (2)
            
            
               Regulamentul delegat (UE) nr. 886/2013 al Comisiei din 15 mai 2013 de completare a Directivei 2010/40/UE a Parlamentului European și a Consiliului în ceea ce privește datele și procedurile pentru furnizarea către utilizatori, în mod gratuit, atunci când este posibil, a unor informații minime universale în materie de trafic referitoare la siguranța rutieră (2) trebuie încorporat în Acordul privind SEE.
            
         
               (3)
            
            
               Prin urmare, anexa XIII la Acordul privind SEE ar trebui modificată în mod corespunzător,
            
         ADOPTĂ PREZENTA DECIZIE:
   Articolul 1
   În anexa XIII la Acordul privind SEE, după punctul 17kb (Decizia de punere în aplicare 2011/453/UE a Comisiei) se introduc următoarele puncte:
   
               „17kc.
            
            
               
                  32013 R 0885: Regulamentul delegat (UE) nr. 885/2013 al Comisiei din 15 mai 2013 de completare a Directivei 2010/40/UE a Parlamentului European și a Consiliului privind STI în ceea ce privește furnizarea de servicii de informații referitoare la locuri de parcare sigure și securizate pentru camioane și vehicule comerciale (JO L 247, 18.9.2013, p. 1).
            
         
               17kd.
            
            
               
                  32013 R 0886: Regulamentul delegat (UE) nr. 886/2013 al Comisiei din 15 mai 2013 de completare a Directivei 2010/40/UE a Parlamentului European și a Consiliului în ceea ce privește datele și procedurile pentru furnizarea către utilizatori, în mod gratuit, atunci când este posibil, a unor informații minime universale în materie de trafic referitoare la siguranța rutieră (JO L 247, 18.9.2013, p. 6).”
            
         Articolul 2
   Textele Regulamentelor (UE) nr. 885/2013 și (UE) nr. 886/2013 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 9 aprilie 2014, cu condiția să se fi efectuat toate notificările prevăzute la articolul 103 alineatul (1) din Acordul privind SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 8 aprilie 2014.
      
         
            Pentru Comitetul mixt al SEE
         
         
            Președintele
         
         Gianluca GRIPPA
      
   
   
      (1)  JO L 247, 18.9.2013, p. 1.
   
      (2)  JO L 247, 18.9.2013, p. 6.
   
      (3)  Nu au fost semnalate obligații constituționale.